****

Európska únia

Európsky fond regionálneho

rozvoja

**Metodický výklad CKO č. 5**

**Programové obdobie 2014 – 2020**

|  |  |
| --- | --- |
| **Vec:** | K Omnibusu |
| **Určené pre:** | Riadiace orgány  Sprostredkovateľské orgány |
| **Na vedomie:** | Certifikačný orgán  Orgán auditu  Gestori horizontálnych princípov |
| **Vydáva:** | Centrálny koordinačný orgán  Úrad podpredsedu vlády Slovenskej republiky pre investície a informatizáciu  v súlade s kapitolou 1.2, ods. 3, písm. c) Systému riadenia európskych štrukturálnych a investičných fondov |
| **Záväznosť:** | Metodický výklad má záväzný charakter v celom rozsahu, ak v jeho texte nie je pri konkrétnom ustanovení uvedené inak. Metodický výklad má odporúčací charakter. |
| **Počet príloh:** | 1 0 |
| **Dátum vydania:** | 13.09.2018 |
| **Dátum účinnosti:** | 13.09.2018 09.08.2016 |
| **Schválil:** | JUDr. Denisa Žiláková  generálna riaditeľka sekcie centrálny koordinačný orgán |

Obsah

[1 Úvod 1](#_Toc524619627)

[2 Základné zmeny, vyplývajúce z Omnibusu 1](#_Toc524619628)

[3 Úprava vybraných postupov a procesov RO, vyplývajúcich z Omnibusu 2](#_Toc524619629)

[3.1 Posilnenie funkcií MV 2](#_Toc524619630)

[3.2 Generovanie čistých príjmov 2](#_Toc524619631)

[3.3 Zjednodušené vykazovanie výdavkov 3](#_Toc524619632)

[3.4 Územná oprávnenosť výdavkov 5](#_Toc524619633)

[3.5 Posudzovanie veľkých projektov 5](#_Toc524619634)

[4 Záverečné ustanovenia 6](#_Toc524619635)

1 Úvod

1. Dňa 30.7.2018 bolo v Úradnom vestníku Európskej únie zverejnené [Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012](https://eur-lex.europa.eu/legal-content/EN/TXT/?qid=1533897157141&uri=CELEX:32018R1046) (ďalej len „Omnibus“).
2. Metodický výklad je vydaný v súlade s kapitolou 1.2, odsek 5 Systému riadenia EŠIF s cieľom zosúladiť tam, **kde je to nevyhnutné,** predmetné postupy a procesy Systému riadenia EŠIF a metodických pokynov CKO s Omnibusom.
3. CKO zapracuje Omnibus do Systému riadenia EŠIF, metodických pokynov a vzorov pri ich najbližšej aktualizácii.
4. V metodickom výklade sú používané skratky a pojmy zavedené v Systéme riadenia európskych štrukturálnych a investičných fondov.

2 Základné zmeny, vyplývajúce z Omnibusu

1. Základné zmeny, ktoré vyplynuli z Omnibusu sú:

* spôsob zmeny PD;
* úprava úloh miestnej akčnej skupiny;
* úprava ustanovení, týkajúcich sa finančných nástrojov;
* posilnenie funkcií MV;
* úpravy v oblasti technickej pomoci;
* úprava pravidiel posudzovania generovaných čistých príjmov (vyňatie úspor z opatrení v oblasti energetickej efektívnosti, projektov, ktorých podpora predstavuje štátnu pomoc a projektov do 100 000 EUR /zvýšenie limitu/);
* úprava pravidiel pre zjednodušené vykazovanie výdavkov;
* územná oprávnenosť výdavkov;
* spresnenie posudzovania veľkých projektov;
* zmeny pravidiel pri spoločných akčných plánoch;
* informovanie, komunikácia a viditeľnosť.

1. Z vyššie vymenovaných zmien CKO podrobnejšie rozpracoval v kapitole 3 tohto výkladu iba tie zmeny, ktorých koordinácia je v kompetencii CKO a ktoré je zároveň nevyhnutné podrobnejšie upraviť v termíne do 31.10.2018[[1]](#footnote-2).

3 Úprava vybraných postupov a procesov RO, vyplývajúcich z Omnibusu

3.1 Posilnenie funkcií MV

1. MV je oprávnený predkladať RO pripomienky týkajúce sa viditeľnosti podpory z EŠIF a zvyšovania informovanosti o výsledkoch takejto podpory. MV monitoruje opatrenia prijaté v nadväznosti na jeho pripomienky.
2. MV skúma a vyjadruje sa k realizácii komunikačnej stratégie vrátane informačných a komunikačných opatrení a opatrení na zvýšenie viditeľnosti fondov.
3. MV skúma a schvaľuje metodiku a kritériá použité pri výbere projektov a ich zmeny okrem prípadov, ak tieto kritériá schvália miestne akčné skupiny v súlade s článkom 34 ods. 3 písm. c) všeobecného nariadenia.
4. RO informuje členov MV o vyššie uvedených skutočnostiach počas najbližšieho zasadnutia MV.

3.2 Generovanie čistých príjmov

1. Úspory nákladov vyplývajúcich z vykonávania opatrení v oblasti **energetickej efektívnosti** sa nezahŕňajú do čistého príjmu.
2. Potenciálne čisté príjmy z projektu je možné stanoviť aj uplatňovaním paušálnej sadzby vyjadrenej ako percentuálny podiel čistého príjmu **stanoveného RO** za sektor alebo subsektor. RO predloží orgánu auditu dokumentáciu potrebnú k overeniu, že paušálna sadzba vyjadrená ako percentuálny podiel čistého príjmu stanoveného RO za sektor alebo subsektor bol stanovený spravodlivou, nestrannou a overiteľnou metódou založenou na údajoch z minulosti alebo objektívnych kritériách.
3. Ako alternatíva k uplatňovaniu metód ustanovených v čl. 61 všeobecného nariadenia odseku 3, písm. a ) sa maximálna miera spolufinancovania uvedená v článku 60 ods. 1 všeobecného nariadenia môže na žiadosť členského štátu znížiť v prípade priority alebo opatrenia, v rámci ktorých by sa na všetky podporované projekty mohla uplatňovať jednotná paušálna sadzba v súlade s článkom 61 všeobecného nariadenia, odsek 3, písm. a.a). Toto zníženie nesmie byť nižšie ako suma vypočítaná vynásobením maximálnej miery spolufinancovania EÚ, ktorá sa podľa pravidiel pre jednotlivé fondy uplatňuje pri príslušnej paušálnej sadzbe uvedenej v uvedenom písmene.
4. Článok 61 všeobecného nariadenia pre projekty, ktoré po svojom dokončení vytvárajú čistý príjem, sa nevzťahuje okrem iného na:

* **projekty, pre ktoré sú sumy alebo miery podpory vymedzené v prílohe II k nariadeniu o EPFRV alebo v nariadení o ENRF.**

(Miery podpory sú definované pre všetky operácie uvedené v článku 95 a prílohe I nariadenia o ENRF. V dôsledku toho sa na všetky projekty spolufinancované z ENRF vzťahuje zmena a doplnenie článku 61 ods. 7 písm. h) všeobecného nariadenia).

* **projekty, v prípade ktorých podpora z OP predstavuje štátnu pomoc** (cieľom tejto zmeny je poskytnúť právnu istotu RO a prijímateľom a vyhnúť sa problémom pri kontrolách ex post).

1. Článok 65 všeobecného nariadenia pre projekty, ktoré vytvárajú čistý príjem počas ich realizácie a na ktoré sa nevzťahuje článok 61 ods. 1 až 6 všeobecného nariadenia, sa nevzťahuje okrem iného na:

* **projekty, pre ktoré sú sumy alebo sadzby podpory vymedzené v prílohe II k nariadeniu o EPFRV alebo v nariadení o ENRF, s výnimkou tých projektov, v prípade ktorých sa v nariadení o ENRF odkazuje na odsek 8, článok 65 všeobecného nariadenia.**
* **Projekty, ktorých celkové oprávnené výdavky nepresahujú 100 000 EUR.**

3.3 Zjednodušené vykazovanie výdavkov

1. Jednorazové platby (tiež nazývané paušálne sumy) je možné v projektoch aplikovať bez limitu výšky nenávratného finančného príspevku.
2. V prípade projektov, ktoré/-ých
   1. sú podporené z EFRR a/alebo z ESF a
   2. výška NFP nepresahuje 100 000 EUR a
   3. nie sú výhradne realizované prostredníctvom verejného obstarávania a
   4. poskytnutý NFP nepredstavuje štátnu pomoc[[2]](#footnote-3),

sa musí použiť niektorá z foriem ZVV (štandardná stupnica jednotkových výdavkov, jednorazová platba alebo paušálna sadzba). Ak sa použije paušálna sadzba, je možné základňu, z ktorej je paušálna sadzba odvodená, hradiť na základe reálne vzniknutých výdavkov. V prípade paušálnej sadzby uvedenej v odseku 7, písm. b. je možné financovať aj príspevky a platy účastníkom projektu na základe reálne vzniknutých výdavkov.

1. Rozhodnutím RO, resp. monitorovacieho výboru pre programy v rámci cieľa Európska územná spolupráca je možné povinnosť vymedzenú druhým odsekom odložiť najviac o 12 mesiacov, t. j. do 2. augusta 2019. RO, resp. MV pre programy v rámci cieľa Európska územná spolupráca môže rozhodnúť o predĺžení tohto obdobia, z dôvodu, že povinnosť uložená v odseku 2 predstavuje neprimerané administratívne zaťaženie. O tomto rozhodnutí do 2. augusta 2019 informuje EK[[3]](#footnote-4).
2. Okrem štandardnej stupnice jednotkových výdavkov, jednorazovej platby a paušálnej sadzby je možné využiť aj ďalšiu formu ZVV, a to financovanie založené na splnení podmienok spojených s dosahovaním pokroku vo vykonávaní alebo dosiahnutím cieľov programov uvedených v delegovanom akte. Použitie formy financovania založenej na splnení podmienok spojených s dosahovaním pokroku vo vykonávaní alebo dosiahnutím cieľov programov uvedených v delegovanom akte je možné aj v prípade, ak všetky výdavky sú realizované cez verejné obstarávanie.
3. Stanovenie štandardnej stupnice jednotkových výdavkov, jednorazovej platby a paušálnej sadzby je možné aj formou odborného posudku.
4. V prípade projektov, v ktorých NFP nepresahuje 100 000 EUR, môže RO (v prípade EPFRV orgán zodpovedný za výber projektov) ex ante stanoviť štandardnú stupnicu jednotkových výdavkov, jednorazovú platbu alebo paušálnu sadzbu na základe návrhu rozpočtu.
5. V rámci projektov podporených z EŠIF je možné využiť tieto paušálne sadzby, pri ktorých nie je požiadavka výpočtu na stanovenie uplatniteľnej sadzby:
   1. 20 % paušálna sadzba, ktorá pokrýva výdavky na zamestnancov, vypočítaná z ostatných priamych výdavkov projektu[[4]](#footnote-5) (výpočet sadzby je však povinný v prípade, ak projekt v sebe zahŕňa verejné obstarávanie stavebných prác, ktorých hodnota presahuje 5 186 000 EUR bez DPH[[5]](#footnote-6)). V prípade projektov Európskej územnej spolupráce paušálna sadzba nepokrýva výdavky na zamestnancov vzťahujúce sa na jednotlivcov, ktorí pracujú na projekte na čiastočný úväzok.
   2. 40 % paušálna sadzba pokrývajúca všetky ostatné výdavky projektu okrem priamych výdavkov na zamestnancov, z ktorých je vypočítaná (pozn. platy a príspevky vyplatené účastníkom v projektoch ESF, EFRR a EPFRV sa považujú za dodatočné oprávnené výdavky nezahrnuté do paušálnej sadzby). Túto sadzbu nie je možné použiť na výdavky na zamestnancov vypočítané na základe paušálnej sadzby.
6. Na účely určenia výdavkov na zamestnancov sa hodinová sadzba môže vypočítať tak, že sa posledné zdokumentované hrubé ročné výdavky na zamestnancov vydelia 1 720 hodinami v prípade osôb, ktoré pracujú na plný úväzok, alebo zodpovedajúcou pomernou časťou 1 720 hodín v prípade osôb, ktoré pracujú na čiastočný úväzok. Pri uplatňovaní hodinovej sadzby nesmie celkový počet hodín vykázaných na osobu za daný rok presiahnuť počet hodín použitý na výpočet tejto hodinovej sadzby.
7. Ak nie sú hrubé ročné výdavky na zamestnancov k dispozícii, môžu sa odvodiť z dostupných zdokumentovaných hrubých výdavkov na zamestnancov alebo z pracovnej zmluvy, náležite upravenej na obdobie 12 mesiacov.
8. Výdavky na zamestnancov vzťahujúce sa na jednotlivcov, ktorí pracujú na projekte na čiastočný úväzok, sa môžu vypočítať ako pevný percentuálny podiel hrubých výdavkov na zamestnancov v súlade s pevným percentuálnym podielom odpracovaného času na projekte za mesiac bez toho, aby bolo povinné zriadiť osobitný systém zaznamenávania pracovného času. Zamestnávateľ vystavuje doklad pre zamestnancov, v ktorom uvedie daný pevný percentuálny podiel.

3.4 Územná oprávnenosť výdavkov

1. Projekty týkajúce sa poskytovania služieb občanom alebo podnikom, ktoré pokrývajú celé územie SR, sa považujú za umiestnené do všetkých oblastí OP v rámci SR. V takýchto prípadoch sa príslušným oblastiam OP pridelia výdavky na pomernom základe, a to podľa objektívnych kritérií.
2. V prípade projektov týkajúcich sa tematického cieľa posilnenie výskumu, technologického rozvoja a inovácií, ktoré sa vykonávajú mimo územia SR, ale v rámci EÚ, RO môže schváliť realizáciu projektu ak:

* celková suma pridelená v rámci OP na projekty umiestnené mimo oblasti OP nepresahuje 15 % podpory poskytnutej z EFRR, KF a ENRF na úrovni priority v čase prijatia OP, a zároveň
* povinnosti orgánov zodpovedných za OP súvisiace s riadením, kontrolou a auditom týkajúce sa projektu plnia orgány zodpovedné za OP, v rámci ktorého je na daný projekt poskytnutá podpora, alebo tieto orgány uzatvoria dohody s orgánmi v oblasti, v ktorej sa projekt realizuje.

1. V prípade projektov týkajúcich sa technickej pomoci alebo informovania, komunikácie a opatrení týkajúcich sa viditeľnosti a propagačných aktivít, a v prípade projektov týkajúcich sa tematického cieľa posilnenie výskumu, technologického rozvoja a inovácií, môžu výdavky vzniknúť mimo EÚ za predpokladu, že sú potrebné na úspešné realizovanie projektu.
2. Postupy, uvedené v tejto kapitole sa neuplatňujú na programy v rámci cieľa Európska územná spolupráca. Postupy, uvedené v odseku 2 a 3 sa neuplatňujú na projekty, podporované z ESF.

3.5 Posudzovanie veľkých projektov

1. Ak nezávislí experti posúdia veľký projekt v súlade s odsekom 1 článku 102 všeobecného nariadenia, výdavky súvisiace s týmto veľkým projektom sa môžu do žiadosti o platbu (v závislosti od Systému finančného riadenia) zahrnúť po tom, ako RO informuje EK o predložení informácií požadovaných podľa článku 101 všeobecného nariadenia nezávislým expertom.

Nezávislé hodnotenie kvality sa uskutoční do šiestich mesiacov od predloženia uvedených informácií nezávislým expertom.

Príslušné výdavky sa stiahnu a vyhlásenie o výdavkoch sa zodpovedajúcim spôsobom opraví v týchto prípadoch:

* ak RO neoznámil nezávislé hodnotenie kvality EK do troch mesiacov od uplynutia lehoty, uvedenej v druhom odstavci tohto odseku;
* ak RO stiahol predložené informácie;
* ak je dané hodnotenie negatívne.

4 Záverečné ustanovenia

1. Metodický výklad CKO č. 5 sa zruší nadobudnutím účinnosti Systému riadenia EŠIF, verzia 7.
2. Vyššie uvedené zmeny sú priamo uplatniteľné pre EŠIF v zmysle termínov, stanovených v článku 282 Omnibusu.

1. Termín nadobudnutia účinnosti aktualizovanej verzie Systému riadenia EŠIF [↑](#footnote-ref-2)
2. Nevzťahuje sa na pomoc de minimis, ktorá je v plnej miere zlučiteľná s aplikáciou zjednodušeného vykazovania výdavkov. [↑](#footnote-ref-3)
3. Tento odsek je možné aplikovať na projekty podporené z ESF, ktorých NFP je vyšší ako 50 000 EUR a menší ako 100 000 EUR. Uvedené znamená, že projekty ESF, ktorých NFP je nižší ako 50 000 EUR, musia byť realizované jednou z foriem zjednodušeného vykazovania výdavkov okrem prípadov, ak je projekt realizovaný výhradne prostredníctvom verejného obstarávania, alebo NFP predstavuje štátnu pomoc. [↑](#footnote-ref-4)
4. V zmysle prílohy č. 1 k Metodickému pokynu č. 4 k číselníku oprávnených výdavkov ide o skupinu výdavkov č. 904. [↑](#footnote-ref-5)
5. Hodnota je vymedzená čl. 4 písm. a) smernice Európskeho parlamentu a Rady č. 2014/24/EÚ z 26. februára 2014 o verejnom obstarávaní a o zrušení smernice 2004/18/ES. [↑](#footnote-ref-6)